

प्रधानमन्त्री केपी ओलीले आज एउटा भाषणमा पानी जहाज किन्ने र नेपाली झण्डा राखेर गुडाउने भनेपछि पूरै देशै पानीजहाजमय हुनपुग्यो। प्रधानमन्त्रीको तर्क पनि गजबको छ – पानी भएपछि पानी जहाज चलाउन नहुने के छ?

योसँगै नेपालीको कल्पनाशिलता र फोटोसप दक्षता पनि हलक्कै बढेको छ। दुई दशकसम्म मेलम्चीको सपना पूरा नभएको यथार्थ सामु हुँदाहुँदै स्याटेलाइटबाट बिजुली बेच्ने सपनाका व्यापारीले पानीजहाजको कुरा ल्याउँदा पनि रफु भर्नेहरु हुँदा रहेछन्। एक वर्षमा लोडसेडिङ हटाउँछु भनेको रेकर्डेड भाषण रहँदारहँदै नीति तथा कार्यक्रममा २ वर्षमा लोडसेडिङ हटाउँछु भन्दा चुप लाग्नेहरु पानी जहाज असम्भव छैन भन्दै प्रत्याक्रमणमा छन् तर सामान्य नागरिकले त्यसलाई यसरी खिल्ली उडाएका छन्।



सुन्नुस‍् प्रम ओलीको भाषणको अडियो-



उनले यसो भनेका रहेछन्-

पानी जहाजबाट सामान ल्याएको बन्दरगाहमात्रै प्रयोग गर्ने होइन, नेपालले पानी जहाज किन्न हुँदैन ? समुद्रमा प्रशान्त र हिन्द महासागरमा चलाउन हुँदैन भन्ने केही छैन। हामी आफ्नो पानी जहाज किन्छौँ, आफ्नो पानी जहाज चलाउँछौँ, आफ्नो पानी जहाजबाट सामान ल्याउँछौँ, आफ्नो रेलले त्यहाँदेखि तीन दिनमा काठमाडौँ आइपुग्छ। छक्क पर्छ। यो भन्दा टाढा टाढा रेल कुदेका छन् कि छैनन् दुनियाँमा? त्यो थाहा पाउँदैनन् विरोध गर्न पाए पुग्छ। अलिकति समय पर्खिनुस्। हिन्द महासागर र प्रशान्त महासागरमा नेपाली झण्डा गाडेका पानी जहाज पनि चल्छन्। अर्को झण्डा गाड्लान् नगाड्लान थाहा छैन। हामी गाड्छौँ। पानी भएपछि पानी जहाज चलाउन नहुने के छ?

अब सोसल मिडियाको रमाइलो हेर्नुस‌्-



Okay, it took some time, but I think I'm happy with this. pic.twitter.com/T6o4K22ms8

— Anup Kaphle (@AnupKaphle) May 17, 2016